આતંકવાદ સામે મેદાને ઉતારવામાં આવેલી ચેતક કમાન્ડો, કલર પરેડમાં સમાવેશ કરાયેલી એસઆરપીના પ્લાટુન, રાજકોટ શહેરના મહિલા તેમજ પુરૂષ પ્લાટુન, દેવભૂમિ દ્વારકા, અમદાવાદ શહેર, રાજકોટ ગ્રામ્ય, જામનગર જિલ્લા પોલીસ અને શ્ર્વાન દળ, અશ્ર્વદળ, એસઆરપીના અલગ અલગ ગ્રુપમાંથી આવેલા બ્રાસબેન્ડ અને પાઇપ બેન્ડ તેમજ રાજકોટ શહેર હોમગાર્ડ અને રાજકોટ ગ્રામ્ય જીઆરડી પ્લાટુન ઉપરાંત વન વિભાગ મહિલા પ્લાટુન, રક્ષા શક્તિ યુનિર્વસિટીના પુરૂષ અને મહિલા પ્લાટુન, એનસીસી, એનએસએસ, એસપીપીના પ્લાટુન, મધ્ય પ્રદેશ પોલીસ અને કોસ્ટ ગાર્ડ તથા આર્મીના પ્લાટુન મળી કુલ ૨૭ પ્લાટુનના ૯૦૦ મહિલા તથા પુરૂષ પોલીસ કર્મચારી દ્વારા માર્ચ પાસ કરવામાં આવશે ત્યાર બાદ ગુજરાત સરકારના વિવિધ વિભાગો દ્વારા તૈયાર કરવામાં આવેલા અલગ અલગ ઝાંખીઓ રજૂ કરવામાં આવશે જેમાં ગુજરાત પોલીસ દ્વારા મહિલા સુરક્ષા અંતર્ગત દુર્ગા શક્તિ ટીમ અને સુરક્ષિતા એપ તથા સાયબર સુરક્ષા અંતર્ગત આઇ-વે પ્રોજેકટ, આસ્વસ્થ પ્રોજેકટ, વિશ્ર્વાસ પ્રોજેકટ અને સિટિઝન ફસ્ટ પ્રોજેકટ જેવા વિષય ઉપર ઝાંખીઓ તૈયાર કરવામાં આવી છે.